Inciemā 2017. gada 09. septembrī

**NOLIKUMS Nr 04/17**

# “ LATVIJAS PAUERLIFTINGA FEDERĀCIJAS INFORMĀCIJAS UN STATISTIKAS KOMITEJA”

1. Latvijas Pauerliftinga Federācijas (turpmāk tekstā - LPF) informācijas un statistikas komitejas mērķis ir reglamentēt Starptautiskā Pauerliftinga Federācijas (turpmāk tekstā – IPF) Valsts rekordu reģistrāciju, sporta kvalifikācijas normu piešķiršanu, veikt datu statistisko uzskaiti.
2. Informācijas un statistikas komitejas uzdevumi ir:
   1. Valsts rekordu reģistrācija
   2. Sacensību rezultātu datu statistiskā apstrāde
   3. Oficiālu rezultātu pārskatu, Valsts rekordu un Latvijas topu publicēšana plašsaziņas līdzekļos.
   4. Kvalifikācijas normu izstrāde, apstiprināšana un piešķiršana
   5. Informācijas apkopošana par jebkādām pauerliftinga sporta aktivitātēm Latvijas teritorijā.
   6. Apkopotās informācijas, (sacensību protokoli, dalībnieku skaits, vecuma grupas) iesniegšana LPF vadībai gada pārskata sastādīšanai.
   7. Sacensību, sportistu reitingu un jebkādas citas statistiskās informācijas arhivēšana un uzglabāšana.

Informācijas un statistikas komiteja pēc atsevišķas vienošanās sniedz jebkādu statistisko informāciju par pauerliftingu Latvijā un, iespēju robežās, pasaulē.

1. Valsts rekordu reģistrāciju un sacensību rezultātu datu statistisko apstrādi, publicēšana plašsaziņas līdzekļos veic LPF apstiprināts informācijas un statistikas komitejas vadītājs vai tā nozīmēta persona. Kvalifikācijas normas izstrādā un apstiprina Informācijas un statistikas komitejas apstiprināta kvalifikācijas komisija.
2. Valsts rekordi tiek atjaunināti portālā [www.powerliftings.lv](http://www.powerliftings.lv) pēc katrām IPF vai LPF sacensībām, kurās tie laboti 10 dienu laikā.
3. Sacensību rezultātu pārskats un Latvijas sportistu reitings tiek publicēts plašsaziņas līdzekļos (portālā [www.powerliftings.lv](http://www.powerliftings.lv)) reizi gadā, ne vēlāk par sekojošā gada 1. februāri.
4. Kvalifikācijas normu izstrāde, apstiprināšana un piešķiršana notiek saskaņā ar speciālu Informācijas un statistikas komitejas izstrādātu kvalifikācijas nolikumu.
5. Valsts rekordu reģistrācija notiek saskaņā ar IPF tehniskajiem noteikumiem un nolikumu Nr. 7 (Valsts rekordu reģistrācijas kārtība)
6. Sacensību organizatoru pienākums ir nosūtīt detalizētus sacensību rezultātus rekordu reģistrācijai un datu statistiskai apstrādei elektroniskā formā uz e-pastu [andrejs@sp.lv](mailto:andrejs@sp.lv), kā arī protokolus papīra formā, kas apstiprināti ar visu tiesnešu parakstiem informācijas un statistikas komitejas vadītājam 5 dienu laikā no sacensībām.
7. Ja sacensību organizatori pēc atkārtota brīdinājuma elektroniskā formā saņemšanas 15 dienu laikā nenosūta sacensību rezultātus informācijas un statistikas komitejai, viņi var zaudēt tiesības uz 1 gadu citās sacensībās komandu vērtējumam izlikt pilnu komandu. Tā vietā drīkst sacensībās piedalīties ar nepilnu komandu, kurā ir par 2 dalībniekiem mazāk, kā nosaka konkrētu sacensību nolikums.

Latvijas Pauerliftinga Federācijas valdes priekšsēdētājs A. Rožlapa